钦定古今图书集成/明伦汇编/氏族典/第462卷 > 《廖用贤尚友录》 > 顾琳
## 钦定古今图书集成/明伦汇编/氏族典/第462卷 > 《廖用贤尚友录》 > 顾琳

按《万姓统谱》：“琳，字汝玉。少治《春秋》，善属文。正统庚申，
以岁贡任南京大理寺副，疑狱多所平反。有徐玉者，
为阉竖诬罪应死，昌核驳之，竟释。同官恶其异己，使
人讼琳，琳下狱，吏穷治无所得，南台萧惟祯、马文昇
抗章辨之。英庙复位，仍旧官。未几，乞致仕。”